laion/Wikipedia-Exotic huggingface dataset:
ספיידר היל

ספיידר היל (באנגלית: Spider Hill) הוא שם כולל של אירועי ליל כל הקדושים שמתקיימים מדי שנה ב"פארק שלוש האחיות". מיקום הפארק הוא בצ'יליקוט, אילינוי והוא כולל אטרקציות שנוצרו במיוחד עבור ליל כל הקדושים. האטרקציות כוללות בית רדוף רוחות, שבילים מסתוריים שיט רדוף לכאורה, וכולי. האתר כונה כ"אטרקציה מספר 1 במרכז אילינוי" ומדי שנה מבקרים בו שלל אנשים. ספיידר היל הושק בשנת 1999 על ידי קבוצת מקומיים והוא אירע בפארק שלוש האחיות וכלל בתוכו שלוש אטרקציות עיקריות: "אחוזת הטבח", "רכבת האקספרס הרדופה" ו"שביל הטרור", שמוליך את המבקרים ביער שעוצב במטרה להפחיד אותם. את האירוע מארגנים מתנדבים ובמרוצת השנים דווח כי מספר המתנדבים גדל. מארגני האירוע מספרים על מקרה שקרה במקום ובו נהרגו 23 אנשים מעקיצות של עכבישים ארסיים במהלך מלחמת העולם הראשונה. אחוזת הטבח היא בית רדוף וגודלה הוא 8,000 מטרים רבועים. שביל האימה הוא שביל מפותל ביער, לאורכו מוצגים אובייקטים מפחידים. המסע שעוברים המבקרים הוא מעין אשליה של "פלישת זומבים", תוך שימוש בפיינטבול. בשנת 2012, מארגני ספיידר היל רכשו בית רדוף שנקרא, "Nightmare Manor". בעקבות כך, גודלה של אחוזת הטבח גדל. Three Sisters Park, threesisterspark.com Gillum Ferguson, Peoria, University of Illinois Press, 2017-04-20 doi: 10.5406/illinois/9780252036743.003.0005 Towery, Jennifer (13 October 2005). "Tricks of the afraid trade – Spider Hill's haunted attractions scarring some, sharing secrets with others". Neighbors. Peoria Journal Star. Peoria, Illinois. p. R1. Access World News. Newsbank. Accessed via Illinois Community College Library system, Illinois Central College: http://infoweb.newsbank.com.library.icc.edu/(הקישור אינו פעיל) Green, Angela (3 October 2003). "Field of Screams". City. Peoria Journal Star. p. A1. Justin MillerTimesNewspapers, Spider Hill opens Friday with updated scares, Chillicothe Times-Bulletin - Chillicothe, IL (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספיידר היל".
אחכה לך בשדות

"אחכה לך בשדות" הוא סינגל של להקת הפופ רוק הישראלית משינה שיצא בשנת 1990. השיר נכתב על ידי יובל בנאי ושלומי ברכה והולחן על ידי שלומי ברכה. השיר נכלל באלבומה הרביעי של הלהקה, "העמותה לחקר התמותה". במצעד הפזמונים העברי השנתי השנתי של רשת ג' לשנת תשנ"א (1991) דורג השיר במקום ה-32. השיר נכלל באלבומי האוסף שהוציאה משינה "האוסף השני" בשנת 1995, ו"עסקי הרוקנ'רול" בשנת 2010. כמו כן השיר נכלל באלבום האוסף הכפול "גבירותי ורבותי: האוסף השלם", שהכיל את אלבום האוסף הראשון שהוציאה הלהקה, ואת אלבום האוסף השני. סרטון השיר "אחכה לך בשדות" באתר יוטיוב "אחכה לך בשדות" באתר של אקו"ם מילות השיר "אחכה לך בשדות" באתר שירונט לדף השיר באתר הספרייה הלאומית ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מדף הקרח סטיינג'

מדף הקרח סטיינג' או מדף הקרח סטאנג' או מדף הקרח סטאנג (באנגלית: Stange Ice Shelf), הוא מדף קרח במפרצון סטיינג', באזור חוף אינגליש בארץ פאלמר, בחצי האי האנטארקטי שבאנטארקטיקה. מדף הקרח מכסה את מפרצות סטיינג'. ממזרח למדף הקרח מצוי האי ספאץ; ומצפון מערב למדף הקרח מצוי האי סמיילי; וממערב למדף הקרח מצוי מפרצון קרול. בניגוד למדפי קרח אחרים באנטארקטיקה (כגון מדף הקרח לארסן), על אף התחממות כדור הארץ, מדף הקרח סטיינג' נשאר יציב. מפרץ סטיינג' (אשר מדף הקרח מכסה אותו) צולם מהאוויר ומופה לראשונה באופן גס על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948. רון נתן למפרץ את שמו. רון קרא למפרץ על שמו של הנרי סטיינג' (Henry Stange), מהעיר ניו יורק, שבארצות הברית, אשר תרם כספים רבים למשלחת החקר של רון, והקדיש זמן רב לסייע בהכנות המשלחת. מדף הקרח המכסה את המפרץ, נקרא על שם המפרץ. • A. J. Cook and D. G. Vaughan, Overview of areal changes of the ice shelves on the Antarctic Peninsula over the past 50 years, The Cryosphere, 4, 77–98, 2010 www.the-cryosphere.net/4/77/2010/ • Holt, T., Glasser, N., Fricker, H., Padman, L., Luckman, A., King, O., Quincey D.J., Siegfried, M. (2014), The structural and dynamic responses of Stange Ice Shelf to recent environmental change, Antarctic Science, 26(6), 646-660. doi:10.1017/S095410201400039X מדף הקרח סטיינג' באתר הסקר הגאולוגי של ארצות הברית מדף הקרח סטיינג' באתר הגאזט האנטארקטי של ממשלת אוסטרליה מדף הקרח סטיינג' באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ראו בעמוד 81 במאמר "Overview of areal changes of the ice shelves on the Antarctic Peninsula over the past 50 years", בפסקת "לקריאה נוספת" להלן ההיסטוריה של מפרצות סטיינג'
מפרצון קרול (אנטארקטיקה)

מפרצון קרול (באנגלית: Carroll Inlet) הוא מפרצון, לחוף חצי האי האנטארקטי, בארץ פאלמר שבאנטארקטיקה. המפרצון גובל בחוף אינגליש של חצי האי האנטארקטי. המפרצון פונה לכיוון דרום-מזרח, בין חצי האי ריידברג, לבין האי סמיילי. אורכו של המפרצון 74 קילומטרים; ורוחבו 11 קילומטרים. המפרצון התגלה מהאוויר ב-22 בדצמבר 1940, בטיסה של השירות האנטארקטי של ארצות הברית. המפרצון מופה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בעונת המחקר (הקיץ האנטארקטי) 1965–1966. המפרצון נקרא על שמו של ארתור ג'יי. קרול (Arthur J. Carroll), צלם תצלומי אוויר ראשי בטיסות הצילום של השירות האנטארקטי שיצאו מבסיס איסט (East Base). • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 209 מפרצון קרול באתר הסקר הגאולוגי של ארצות הברית מפרצון קרול באתר הגאזט האנטארקטי של ממשלת אוסטרליה מפרצון קרול באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרצון קרול מפת אזור מפרצון קרול מפרצון קרול באתר mindat מפרצון קרול באתר marineregions מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
באריון אקזוטי

בפיזיקת חלקיקים, באריון אקזוטי הוא באריון (פרמיון המגיב עם הכוח הגרעיני החזק), המורכב מיותר משלישיית קווארקים. נכון להיום, קיימת הוכחה ניסויית לקיום באריון אקזוטי אחד בלבד, הפנטאקווארק. הוא מורכב מרביעיית קווארקים ואנטי-קווארק אחד. הרכב מזונים אקזוטיים מוגבל עקב העובדה שאסור שמספר הקווארקים והאנטי-קווארקים הכולל יהיה מאוזן (אם לא היה הדבר כך, החלקיק היה בוזון), ומכיוון שעל כל המזונים להיות "נטולי צבע", מה שיכול להתקיים אך ורק אם הקווארקים מופיעים בשלישייה, כאשר כל קווארק מופיע בצבע אחר (כלומר, קווארק אדום, קווארק ירוק וקווארק כחול כולם נוכחים), או כזוג קווארק ואנטי-קווארק (כלומר, קווארק אדום, ואנטי-קווארק אנטי-אדום). משום כך, ניתן לחשוב על הפנטאקווארק כשלישיית קווארקים, ועוד זוג קווארק ואנטי-קווארק, וכך הוא מייצג מצב קשור של באריון ומזון. הקיום האפשרי של באריונים אקזוטיים הועלה כבר בראשית שנות ה-70, כיוון שהוא השלכה מיידית של הכרומודינמיקה הקוונטית (תיאורית השדה הקוונטי המתארת את ההאדרונים), אך ההוכחה הניסויית לקיום הבאריון האקזוטי הראשון לא הייתה קיימת עד שנת 2003. מזון אקזוטי פנטאקווארק טטראקווארק מיון החלקיקים ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
יהודה בן דורתאי

רבי יהודה בן דורתאי היה תנא בדור הרביעי של תקופת הזוגות, דורם של שמעיה ואבטליון. על פי המתואר בתלמוד הבבלי, פרש עם בנו והלך לגור בדרום, בשל מחלוקת בינו ובין חכמים, על השאלה אם הקרבת קורבן חגיגה דוחה את השבת: יהודה בן דורתאי פירש הוא ודורתאי בנו, והלך וישב לו בדרום, אמר אם יבוא אליהו, ויאמר להם לישראל מפני מה לא חגגתם חגיגה בשבת. מה הן אומרים לו? תמהני על שני גדולי הדור שמעיה ואבטליון שהן חכמים גדולים, ודרשנין גדולים, ולא אמרו להן לישראל חגיגה דוחה את השבת — תלמוד בבלי, מסכת פסחים, דף ע', עמוד ב' תנא זה אינו ידוע ממקור אחר. בתלמוד הירושלמי (מסכת פאה, פרק א', הלכה א') הוזכר תנא בשם רבי יודן בן דורתי, ולאור חילופי יודן-יהודה יש שזיהה אותו, כנראה, עם יהודה בן דורתאי. ברם, אפשר לפרש את הכתוב בירושלמי כמסירה של רבי יודן בשם רבי שמעון בר יוחאי אשר חי בתקופת מרד בר כוכבא, ומאוחר בהרבה לתקופת הזוגות. ובאופן קריאה זה רבי יודן בן דורתי המוזכר בירושלמי אינו יהודה בן דורתאי שבתלמוד הבבלי. הרב אהרן הימן, "יהודה בן דורתאי", תולדות תנאים ואמוראים, לונדון, תר"ע, חלק ב, עמודים 559-560, באתר היברובוקס משה יהודה בלוי (עורך), "יהודה בן דורתי", יחוסי תנאים ואמוראים, ברוקלין ה'תשנ"ד, עמודים ס"ט-ע"ג, באתר היברובוקס בעל ערכי תנאים ואמוראים ערך יהודה בן דורתי מציין שהוזכר בירושלמי, וכנראה כוונתו לשם ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
מפרצון קרול

האם התכוונתם ל... אנטארקטיקה מפרצון קרול (אנטארקטיקה) – מפרצון בחצי האי האנטארקטי בארץ פאלמר שבאנטארקטיקה ארצות הברית מפרצון קרול (אלסקה) – מפרצון במדינת אלסקה שבארצות הברית
מכבי רחובות (כדורגל)

מכבי רחובות הוא מועדון כדורגל מהעיר רחובות. המועדון הוקם ב-1912 ונמנה עם המועדונים הוותיקים ביותר בישראל. בתקופה שלפני קום המדינה, ובשנות החמישים לקח המועדון חלק בליגה הבכירה, כאשר הישג השיא שלו הוא לסיים כסגנית אלופת המדינה בעונת 1943/1944, אולם הקבוצה התדרדרה לליגות הנמוכות והתפרקה ב-2017. בשנת 2020 הוקמה הקבוצה מחדש, וכיום היא משחקת בליגה ג', הליגה הנמוכה בישראל. מכבי רחובות נוסדה בשנת 1912, והיא הקבוצה הרביעית הוותיקה בישראל אחרי מכבי פתח תקווה, מכבי חשמונאי ירושלים ומכבי תל אביב. ימי השיא של הקבוצה היו לפני קום המדינה, בהם הקבוצה הייתה חברה קבועה בצמרת הליגה. מיקום השיא של הקבוצה הוא המקום השני בעונת 1943/1944, אחרי האלופה הפועל תל אביב. מכבי רחובות הייתה אחת משלוש עשרה הקבוצות שייסדו את הליגה הבכירה בכדורגל, בעונת 1949/1950. בעונת 1953/1954 הקבוצה סיימה במקום החמישי מתוך שלוש עשרה קבוצות, שזהו מיקום השיא שלה בליגה הבכירה שלאחר קום המדינה. סה"כ שיחקה בליגה שלאחר קום המדינה חמש עונות (שתי עונות התבטלו). עונתה האחרונה של מכבי רחובות בליגה הבכירה הייתה עונת 1955/1956 בה ירדה לליגת המשנה בישראל, אליה מעולם לא חזרה. באותן שנים בלט בקבוצה בלם נבחרת ישראל, משה (מוזיק) ליטבק. שנה לאחר שירדה מכבי רחובות לליגה השנייה, הייתה קרובה לעלות חזרה לליגה הראשונה. הקבוצה סיימה את העונה במקום השני בליגה השנייה, מיקום שהיה אמור להקנות לה כרטיס עלייה לליגה הבכירה, אולם תוצאות אסטרונומיות שהושגו במחזור הלפני האחרון בליגה א' (הליגה השנייה באותם ימים) גרמו להקמת "ועדת לם", בה הוחלט על משחקי פלייאוף בין חמש הקבוצות הראשונות לקביעת שתי העולות לליגה הראשונה. מכבי רחובות לא הצליחה במשחקי הפלייאוף, ונשארה בליגה השנייה (אלמלא נערך אותו הפלייאוף, הייתה מכבי רחובות עולה חזרה לליגה הבכירה). בשנת 1960 נשרה מכבי רחובות לליגה השלישית. בעקבות התדרדרותה נוהלו מגעים עם ראשי המועדון המתחרה מרחובות, קבוצת מכבי שעריים, ושתי הקבוצות התאחדו. הקבוצה המאוחדת נקראה מכבי שעריים-רחובות ושיחקה בליגה א' אולם האיחוד לא עלה יפה וכעבור שנתיים בלבד פורק האיחוד, וכל קבוצה המשיכה לשחק בנפרד. מכבי רחובות המשיכה לשחק בליגות הנמוכות, ואילו מכבי שעריים עלתה לליגה הלאומית (אז הליגה הבכירה). הקבוצה לא הצליחה לשפר את מיקומה, ונותרה בליגות הנמוכות ובאמצע שנות התשעים נשרה לליגה ג' בה היא שיחקה עד שב-2017 התפרקה. ב-2020 הקבוצה הוקמה מחדש ונרשמה לליגה ג'. ליגת ארץ ישראל: סגנות (1): 1943/1944 אלופת מחוז דרום ב של ליגת העל הישראלית : 1939 מרדכי קינד מכבי רחובות באתר ההתאחדות לכדורגל בישראל משה ליטבק הלך לעולמו, באתר ההתאחדות לכדורגל בישראל, 8 במרץ 2012 יונתן גינזבורג, ‏ההיסטוריה חוזרת למגרשים: מכבי רחובות בליגה ג', באתר ONE‏, 12 בספטמבר 2021
Iko Iko

Iko Iko הוא שיר אמריקאי העוסק במאבק בין שני שבטים אינדיאנים שזכה לגרסאות כיסוי רבות לאורך השנים. שם השיר המקורי היה "Jock-A-Mo". השיר נכתב במקור בשנת 1953 על ידי ג'יימס "Sugar Boy" קרופורד (אנ') ויצא לשווקים באותה השנים כסינגל כאשר המבצעים המקוריים היו להקת הR&B האמריקנית Sugar Boy and his Cane Cutters. הגרסה המקורית של השיר לא זכתה להצלחה במצעדי הפזמונים באותה העת. השיר הפך פופולרי לראשונה רק בשנת 1965 כאשר בוצע על ידי להקת הנערות The Dixie Cups (אנ'). בשנת 1967 בעקבות תביעה שהוגשה על ידי קרופורד קיבל קרדיט על כתיבת השיר. ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי סינדי לאופר, להקת גרייטפול דד, ארון קרטר. גרסה כיסוי בולטת נוספת בוצעה על ידי הזמרת הבלגית מארי דאולן (אנ') עבור הפתיח של הסרט משימה בלתי אפשרית 2. מידע על היצירה "Iko Iko" באתר מיוזיק בריינז עמוד השיר, באתר songfacts.com (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
תחנת הרכבת וילמינגטון

תחנת הרכבת ג'וזף רובינט "ג'ו" ביידן הבן (באנגלית: Joseph R. Biden, Jr., Railroad Station, המכונה גם תחנת וילמינגטון (באנגלית: Wilmington station), היא תחנת רכבת נוסעים בווילמינגטון שבדלאוור. התחנה היא אחת מהתחנות העמוסות ביותר של אמטרק. כמו כן התחנה משרתת כ-9 קווי רכבת של תאגיד אמטרק והיא חלק מהפרוזדור הצפון מזרחי. התחנה, נבנתה בשנת 1907 בעלות של כ-300,000 דולרים ונקרא אז "תחנת פנסילבניה", התחנה תוכננה על ידי האדריכל פרנק פורנס, כחלק משימוש בחומרים חדשים ומימוש הצהרותיו בעניין בחר פורנס להעביר את רציף הרכבות בקומה השנייה של התחנה וזאת בסמוך לכניסה לאזור בו ניתן לרכוש כרטיסים ומזון לפני הנסיעה, מלבד זאת בצפון התחנה נבנה גם מגדל שעון בעל צורה מלבנית שמעוטר בעבודות אבן וטרקוטה. חניכת התחנה נערכה ב-29 ביוני 1908. תחנת הרכבת וילמינגטון רשומה במרשם הלאומי למקומות היסטוריים מאז 1976. עבודות שיפוצים נרחבות נערכו בתחנה ב-1984. ביוני 1987, הסנטור ג'ו ביידן הודיע רשמית על ריצתו לבחירות לנשיאות והגשת המועמדות לבחירות המקדימות במפלגה הדמוקרטית בבחירות לנשיאות ארצות הברית ב-1988 והכריז זאת בתחנת הרכבת, לאחר כישלונות בפריימריז, ביידן פרש מהמירוץ. שמה של התחנה שונה ב-2011 והוחלט לשנות את שמה על שם ג'ו ביידן, שהיה אז סגן הנשיא בתקופת ממשל אובמה ולימים יהיה נשיא ארצות הברית ה-46, וזאת כאות הוקרה לאור העובדה שבמהלך הקריירה הפוליטית שלו תמך ביידן בהגברת המימון לתאגיד רכבות הנוסעים הלאומי ("אמטרק") ותמך בשיפור אבטחת מסילות רכבת בדלאוור. בנוסף לכך ביידן אף העיד כי השתמש בה באופן תדיר בעת נסיעות לוושינגטון די. סי. בדרכו לעבודותו בגבעת הקפיטול. ואכן כך, על פי נתונים עשה ביידן יותר מכ-7,000 נסיעות מהתחנה לוושינגטון די. סי. במהלך הקריירה שלו בסנאט האמריקני. התחנה כוללת מפלס פנימי עם מספר חנויות, בית קפה, דוכן עיתונים, משרדים בהם נמכרים גם כרטיסי נסיעה (משרד הכרטיסים SEPTA / DART First State אשר נסגר ב-2020), משרד להשכרת רכבים וכן שירותים ציבוריים. נוסעים עולים על רכבותיהם מרציפי הרכבת מהקומה השנייה. על אף היותה רק 25 ק"מ דרומית לתחנת השדרה ה-30 בפילדלפיה, התחנה היא תחנת האמטרק השלישית העמוסה ביותר במדינה, בנוסף לכך זו תחנת הרכבת השביעית העמוסה ביותר באזור אטלנטיק. התחנה מונגשת גם על ידי קו הרכבת בין וילמינגטון לניוארק. כמו כל התחנות בדלאוור, השירות של תאגיד התחבורה SEPTA ניתן בחוזה וממומן באמצעות DART First State, המספקת גם שירות אוטובוסים מקומי נרחב באזור התחנה עוד מאז 1994. מדיה וקבצים בנושא תחנת הרכבת וילמינגטון בוויקישיתוף Taylor, Adam (3 באפריל 2010), "Delaware transportation: For now, it's a headache on all sides of the tracks", The News Journal (delawareonline), Wilmington: Gannett, נבדק ב-9 בדצמבר 2010 {{citation}}: (עזרה) (נדרשת הרשמה) New Castle County Listings at the National Register of Historic Places (Building – #76000581) Travers, Karen (16 במרץ 2011). "'Amtrak Joe' Biden Gets His Own Train Station". ABC News. אורכב מ-המקור ב-19 במרץ 2011. נבדק ב-16 במרץ 2011. {{cite news}}: (עזרה) Bothum, Kelly (19 במרץ 2011). "Biden: 'I don't deserve' Amtrak station honor". The News Journal. נבדק ב-19 במרץ 2011. {{cite news}}: (עזרה)(הקישור אינו פעיל)
פיליפ ריינאגל

פיליפ ריינאגל (באנגלית: Philip Reinagle‏; 1749 – 27 בנובמבר 1833) היה צייר בעלי חיים, נוף וצמחים אנגלי. בנו של מוזיקאי הונגרי שהתגורר באדינבורו. ריינאגל הגיע ללונדון בשנת 1763 לימים היה חבר בהאקדמיה המלכותית לאמנויות. פיליפ ריינאגל נכנס לבית הספר של האקדמיה המלכותית בשנת 1769, ומאוחר יותר הפך לתלמידו של אלן רמזי, וסייע לו בתמונותיו הרבות של המלך ג'ורג' השלישי והמלכה שרלוט. הוא הציג לראשונה באקדמיה המלכותית בשנת 1773. העבודות שהציג היו בדרך כלל דיוקנאות עד 1785, כאשר נראה שהיצירה המונוטונית של הפקת העתקים של דיוקנאות מלכותיים נמאסה עליו, הדבר הוביל אותו לנטוש את הנושא לטובת ציור בעלי חיים. הוא הצליח מאוד בציור כלבי ספורט, במיוחד ספניילים, בציפורים ובחיות צייד מתות. אולם ב־1787 הוא הציג באקדמיה נוף שצויר מברקנדייל היל, נורפוק, ומאז ואילך הציג עבודות בעיקר של נופים. הוא נבחר לעמית של האקדמיה המלכותית בשנת 1787, אך לא הפך לאקדמאי עד 1812, אז הציג כתמונת הדיפלומה שלו נשר ועיט הנאבקים עם צבוע. הוא גם הציג לעיתים קרובות במוסד הבריטי. ריינאגל היה גם מעתיק מוכשר של המאסטרים ההולנדים, ויצר רפרודוקציות של תמונות בקר ונופים של הציירים פאולוס פוטר, יאקוב ואן רויסדאל, מיינדרט הובמה, פיליפס ואוורמן, אדריאן ואן דה פלדה, קרל דוז'רדן ואחרים, שנראו לעיתים קרובות כמקור עצמו. הוא גם צייר כמה ציורים לספר החדש של רוברט ג'ון ת'ורנטון על המערכת המינית של לינאוס (1799–1807), וציורים בבוטניקה (1809–1810). אך איוריו הטובים ביותר היו אלה של כלבים למגזין של ויליאם טפלין (1803) שנחקק על ידי ג'ון סקוט. ריינאגל נפטר בצ'לסי, לונדון, ב־27 בנובמבר 1833, בן 84. בשנת 1771 התחתן ריינאגל עם ג'יין אוסטין; נולדו להם תשע בנות (אמיליה אן, מרי אן, ג'יין, שרלוט ג'נטה, רייצ'ל כריסטיאנה, פרנסס אראבלה, קרוליין, הרייט ואוריאנה ג'ורג'ינה), ושני בנים. מבין הבנים, רמזי ריצ'רד ריינאגל היה גם אמן, ועקב אחרי הסגנון של אביו. הבן השני, פיליפ, נסע לטרינידד, שם מילא תפקידים שונים. הוא היה אחראי על תכנון ובניית קתדרלת השילוש הקדוש. מדיה וקבצים בנושא פיליפ ריינאגל בוויקישיתוף פיליפ ריינאגל, באתר MusicBrainz (באנגלית) פיליפ ריינאגל, באתר Discogs (באנגלית) "Reinagle, Philip (1749–1833), animal and landscape painter", Oxford Dictionary of National Biography (באנגלית) Corley, T. A. B. "Reinagle, Philip". Oxford Dictionary of National Biography (online ed.). Oxford University Press The Trinidad almanac and public register, for the year of our Lord, 1827; being the first after bissextile or leap-year. Calculated to the meridian of Port of Spain., ufdc.ufl.edu (באנגלית)
אילן נוב

אילן נוב (נולד ב-16 בפברואר 1954) הוא תסריטאי, יוצר ושחקן ישראלי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כתב את "שברי אופק: קטע מהסרט הגדול" (ספריית בית אל, תשנ"ד), ספר המתאר את התלבטויותיו של אמוץ, מוזיקאי חוזר בתשובה, וחייו בעולם החילוני והדתי. במהלך הספר שומע הגיבור מתוך ווקמן קולות של התבוננות ותובנות מהחיים. התובנות הללו נכתבו בהשראת הרב יצחק גינזבורג. כמו כן, כתב מאמר לספר של אשתו: "כנפי רוח: פרקים בזהות, יצירה ויחסי גוף-נפש-רוח" (סיהרא, תשס"ד), ספר העוסק בשאלות הנוגעות ביצירה הדתית ובגבולותיה, תוך התבוננות בהיבטים הקשורים לחסידות. שיחק בסרטי הסטודנטים "טופו" ו"אל הציפור" (שעליו זכה בפרס שחקן השנה בשנת 1997 מטעם המכון הישראלי לקולנוע). בנוסף, העלה על בימות שונות מחזה-קריאה המבוסס על "שברי אופק", והופיע בהזדמנויות שונות אחרות. ב-2002 התארח בעונה השלישית של סדרת הנוער ״החבר'ה הטובים״ ששודרה בערוץ הילדים, גילם את הרב בישיבה של שלומי (תומר בן-דוד). ב-2006 שיחק בסדרת הדרמה החרדית "העיתון", בבימויו של יהודה גרובייס. ב-2015 שיחק בסרט הטלוויזיה "ההפך" ששודר בערוץ הראשון. באותה השנה שיחק גם בסדרת הדרמה ״שטיסל״ ששודרה בYes Oh גילם קבצן חירש ואילם. נוב מלמד ולימד חסידות ארצישראלית, מחשבת תקשורת, יצירה ותסריטאות במוסדות שונים המשתייכים לזרם הציונות הדתית, כגון מעלה, ישיבת כפר הרואה, מכון שובה, ישיבת אמי"ת נחשון ועוד. כמו כן לימד את תורתו של א.ד. גורדון במכינת מיתרים-לכיש, מכינה קדם צבאית מעורבת הממוקמת בקיבוץ בית גוברין ובנוסף לימד את מגמת תקשורת באולפנת נוה דקלים השוכנת בניצן. באפריל 2022, שיחק בסרט רשב"י - עיבוד קולנועי לסיפורו של שמעון בר יוחאי מאת יהודה גרובייס, לצד מוריס כהן, רותם זיסמן-כהן, דניאל גד, גולן אזולאי, ישי לפידות, דניאל אהביאל ושוקי סלומון. היה נשוי לדבורה, עד 2013 התגורר בבת עין, ב-2013 עבר לאמירים. בנו הוא הזמר פורת נוב. אילן נוב, ברשת החברתית פייסבוק אילן נוב, במיזם "אישים" לתיעוד היצירה הישראלית אילן נוב, במסד הנתונים הקולנועיים IMDb (באנגלית) אילן נוב, ‏דמדומי האלים ואפוקליפסה עכשיו, באתר כיפה, 28/03/2003 תיבת נח (מארכיון האינטרנט) סרטון פנטומימה מתוך הסדרה "אתנ"ךתא" על פי הנחייתו של אילן נוב. בסוף הסרטון קטע קצר ובו אילן מדבר עם בנו. על מחאת האוהלים בתאריך 11 באוקטוב-4, 2013, בארכיון האינטרנט – מאמר של אילן נוב באתר "ויהי אור" טופו, באתר מעלה אל הציפור, באתר במעלה
אצבעות פטישון

אצבעות פטישון (באנגלית: hammer toe) הוא מצב רפואי בו יש עיוות של השרירים והרצועות במפרקי האצבעות, הגורם להן לכיפוף המדמה צורת פטיש. בשלב המוקדם של אצבעות פטישון, ניתן עוד להניע את מפרקי האצבעות, אך מצב מתקדם בו המפרק כבר נוקשה, דורש ביצוע של ניתוח. אנשים מבוגרים הם בעלי נטייה מוגברת לפתח אצבעות פטישון, כמו כן נשים נמצאות בסיכון גבוה יותר. אצבעות פטישון נובעת לרוב מנעילת נעליים לא מתאימות שיכולות לאלץ את הבוהן למצב כפוף, כגון נעלי עקב או נעליים קצרות או צרות מידי לכף הרגל. כיפוף האצבעות לפרקי זמן ארוכים עלול לגרום להתקצרות השרירים בהן, וכתוצאה מכך לעיוות האצבעות. תופעה זו קיימת לעיתים קרובות בשילוב עם בוהן קלובה, היכולה לאלץ את הבוהן הגדולה להסתובב פנימה ולדחוף את האצבעות האחרות, או בעיות אחרות בכפות הרגליים. בנוסף לכך, פציעות באצבעות הרגליים, אנשים שנולדים עם אצבע שנייה ארוכה יותר, דלקת פרקים וסוכרת עלולים גם להגביר את הסיכון לעיוותים בכף הרגל. שרירי הבוהן עובדים בזוגות, אם השרירים המושכים לכיוון אחד חלשים בהרבה מאלה המושכים לכיוון השני, חוסר האיזון יכול לכופף את הבוהן. אם הכיפוף נמשך, כאשר הגידים והרצועות מתהדקים, הוא עשוי להיות קבוע. עיוותים בבוהן יכולים להיגרם גם כתוצאה מנזקים בשרירים, עצבים או מפרקים, כתוצאה ממצבים כמו דלקת מפרקים ניוונית, דלקת מפרקים שגרונית, שבץ מוחי, מחלת שארקו-מארי-טות, תסמונת כאב אזורי מורכב או סוכרת. במקרים רבים מספיק טיפול שמרני המורכב מפיזיותרפיה ונעילת נעליים חדשות עם קופסאות אצבעות רכות ומרווחות כדי לפתור את המצב, בעוד שבמקרים חמורים יותר או ארוכי טווח ייתכן שיהיה צורך בניתוח כדי לתקן את העיוות. בנוסף, ניתן לבצע תרגילי אצבעות שניתן לעשות בבית כדי למתוח ולחזק את השרירים. לדוגמה, האדם יכול למתוח בעדינות את האצבעות באופן ידני, או להשתמש בבהונות כדי להרים דברים מהרצפה. מדיה וקבצים בנושא אצבעות פטישון בוויקישיתוף אצבעות פטישון, באתר כללית אצבעות פטישון, באתר Medico אצבעות פטישון, באתר אנציקלופדיה בריטניקה (באנגלית) Sabrina Felson. "Understanding Hammertoes - the Basics". WebMD. Reviewed March 31, 2019 "Hammer toe and mallet toe - causes". Mayo Clinic. נבדק ב-2009-01-30. Benefits and Risks of Hammertoe Surgery (ארכיון) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יגואר Mark 1

יגואר Mark 1 (באנגלית: Jaguar Mark 1) היא מכונית סלון מתוצרת יצרנית רכבי היוקרה הבריטית יגואר אשר יוצרה בין השנים 1955 – 1959 בבריטניה. מצויד בקו המסוגל לשלב בין מסורת (חזית בסגנון יגואר XK140), מודרניות (גוף נושא, לראשונה ביגואר) ואגרסיביות (צד מפותל, עם פגושים משולבים לחלוטין, החלק האחורי מכוסה חלקית וזנב משופע), לדגם "יגואר Mark 1" הייתה מכניקה מסורתית (אם כי עם כמה אלמנטים מודרניים): הנעה אחורית, בלמי התוף על ארבעת הגלגלים, מתלה קדמי עצמאי עם עצמות עצה ומתלה אחורי עם קפיצי עלים (אנ'). מנוע 2.4 ליטר - 19,992 יחידות. מנוע 3.4 ליטר - 17,405 יחידות. 4 דלתות. מנוע בנזין קדמי, הנעה אחורית. שלדת מונוקוק. מתלים: המתלה הקדמי היה עצמאי עם עצם עצה כפולה, קפיצי סליל ומוט נגד גלגלים. מסגרת העזר של הקצה הקדמי קבועה לגוף באמצעות תומכי גומי. הציר האחורי של הציר הקשיח היה קפיצי עלים, עצמות עצה ומוט פנהרד ("Panhard rod" (אנ')). עם ההשקה התקין ה"יגואר Mark 1" בלמי תוף של 283 מ"מ, אך בסוף שנת 1957 הופיעו בלמי דיסק ארבעה גלגלים, אשר היו פורצי דרך באותה תקופה, כאופציה. תאוצה בין 0–97 היא 14.4 שניות (מנוע 2.4 ליטר). תאוצה בין 0–97 היא 11.2 שניות (מנוע 3.4 ליטר). "יגואר Mark 1", שנת 1957 "יגואר Mark 1", שנת 1956 "יגואר Mark 1" "יגואר Mark 1", שנת 1959 "יגואר Mark 1" "יגואר Mark 1" "יגואר Mark 1" "יגואר Mark 1", שנת 1955 "יגואר Mark 1", שנת 1955 יגואר יגואר Mark X יגואר XKSS יגואר Mark IX מדיה וקבצים בנושא יגואר Mark 1 בוויקישיתוף יגואר Mark 1, סרטון באתר יוטיוב Schrader, Halwart: Typenkompass Jaguar – Personenwagen seit 1931, Motorbuch-Verlag, Stuttgart (2001), ISBN 3-613-02106-4 Paul Skilleter, Andrew Whyte, Jaguar Saloon Cars, Haynes, 1980, ISBN 0-85429-263-2. "יגואר Mark 1", שנת 1957 - תמונות cargurus.com/Cars/1957-Jaguar-Mark-I-Pictures "יגואר Mark 1" jag-lovers.org/brochures/section_mk1 "יגואר Mark 1" מנוע 2.4 ליטר - מפרט carfolio.com/jaguar-2.4-mark-1 מוט פנהרד (נקרא גם מוט מסלול או מוט מסלול) הוא חוליית מתלים המספקת מיקום רוחבי של הציר
אדריאן ואן דה פלדה

אדריאן ואן דה פלדה (בהולנדית: Adriaen van de Velde‏; 30 בנובמבר 1636 – 21 בינואר 1672) היה צייר בעלי חיים ונוף הולנדי, בנו של וילם ואן דה פלדה (האב) ואחיו של וילם ואן דה פלדה (הצעיר), הצייר הימי. אדריאן לא רצה להיות צייר ימי ולכן הוכשר בסטודיו של יאן וינאנץ, צייר הנוף. שם הוא הכיר את פיליפס ואוורמן, שכנראה סייע לו בלימוד ציור בעלי החיים, והיה בעל השפעה חזקה על אמנותו. לאחר התקדמות מהירה במיוחד, הועסק על ידי אדונו לצייר דמויות בתוך קומפוזיציות הנוף שלו, והוא נתן שירות דומה למיינדרט הובמה, יאקוב ואן רויסדאל, ואמנים אחרים באותה העת. לדברי Houbraken, הוא נפטר תוך כדי שיתוף פעולה עם יאן ואן דר היידן צייר בעלי חיים. הנושאים החביבים עליו היו סצינות של שטחי מרעה פתוחים, עם כבשים, בקר ועזים, אותם צייר בזריזות, בדיוק רב של רישום ובצביעה כסופה וברורה. הוא צייר כמה סצינות חורף קטנות עם דמויות של מחליקים, וכמה נושאים דתיים, כמו הירידה מהצלב, עבור כנסייה קתולית באמסטרדם ונדידת יעקב (1663, אוסף וואלאס). בנוסף לציוריו, שכמאתיים מהם בקטלוגים, הוא ביצע כעשרים תחריטים, כנראה נעשו בגיל ארבע עשרה. ואן דה פלדה התגורר בקלברסטראט, ליד רגוליירספורט. מדיה וקבצים בנושא אדריאן ואן דה פלדה בוויקישיתוף אדריאן ואן דה פלדה, באתר אנציקלופדיה בריטניקה (באנגלית) Chisholm, Hugh, ed. (1911). "Vandevelde, Adrian". Encyclopædia Britannica. 27 (11th ed.). Cambridge University Press. p. 887. "Adriaen van de Velde (1636 - 1672), The Migration of Jacob"